Skolier met ‘n mes aangevalArgieffoto ŉ 19-jarige skolier is in ŉ kritieke toestand nadat hy Dinsdagmiddag buite Hoërskool Shakaskraal in Shakaskraal, aan die noordkus van KwaZulu-Natal, met ŉ mes aangeval is. “Dit is nog nie duidelik wat presies gebeur het nie,” het Chris Botha, woordvoerder van Netcare 911, in ŉ verklaring gesê. “Die polisie ondersoek die saak.” Die skolier het langs die pad gelê toe paramedici by die toneel opgedaag het. Hy is na ŉ plaaslike hospitaal geneem vir verdere behandeling.